stanford-oval/wikipedia huggingface dataset:
Emily Hahn
Tuotanto

Emily Hahn oli monipuolinen ja tuottelias kirjoittaja. Hänen teoksiinsa kuuluu niin romaaneja, novelleja, varsinkin Itä-Aasiaa käsitteleviä matkakirjoja sekä elämäkertoja ja muita tietoteoksia:
Seductio ad Absurdum: The Principles and Practices of Seduction--A Beginner's Handbook (1930)
Beginner's Luck (1931)
Congo Solo: Misadventures Two Degree North (1933)
With Naked Foot (1934)
Affair (1935)
Steps of the Sun (1940)
The Soong Sisters (1941, 1970)
Mr. Pan (1942)
China to Me (1944, 1975, 1988)
Hong Kong Holiday (1946)
China: A to Z (1946)
The Picture Story of China (1946)
Raffles of Singapore (1946)
Miss Jill (1947) eli House in Shanghai (1958)
England to Me (1949)
A Degree of Prudery: A Biography of Fanny Burney (1950)
Purple Passage: A Novel About a Lady Both Famous and Fantastic (1950) eli Aphra Behn (1951)
Francie (1951)
Love Conquers Nothing: A Glandular History of Civilization (1952)
Francie Again (1953)
Mary, Queen of Scots (1953)
James Brooke of Sarawak: A Biography of Sir James Brooke (1953)
Meet the British (1953)
The First Book of India (1955)
Chiang Kai-shek: An Unauthorized Biography (1955)
Francie Comes Home (1956)
Spousery (1956)
Diamond: The Spectacular Story of the Earth's Greatest Treasure and Man's Greatest Greed (1956)
Leonardo da Vinci (1956)
Kissing Cousins (1958)
The Tiger House Party: The Last Days of the Maharajas (1959)
Aboab: First Rabbi of the Americas (1959)
Around the World With Nellie Bly (1959)
June Finds a Way (1960)
China Only Yesterday, 1850-1950: A Century of Change (1963)
Indo (1963)
Africa to Me (1964)
Romantic Rebels: An Informal History of Bohemianism in America (1967)
Animal Gardens (1967)
The Cooking of China (1968)
Recipes: Chinese Cooking (1968)
Times and Places (1970) eli No Hurry to Get Home (2000)
Breath of God: A Book About Angels, Demons, Familiars, Elementals and Spirits (1971)
Fractured Emerald: Ireland (1971)
On the Side of the Apes: A New look at the Primates, the Men Who Study Them and What They Have Learned (1971)
Once Upon A Pedestal (1974)
Lorenzo: D.H. Lawrence and the Women Who Loved Him (1975)
Mabel: A Biography of Mabel Dodge Luhan (1977)
Look Who's Talking! New Discoveries in Animal Communications (1978)
Love of Gold (1980)
The Islands: America's Imperial Adventures in the Philippines (1981)
Eve and the Apes (1988)
Ernest Shonekan

| Ernest Oladeinde Shonekan |
| --- | --- |

Nigerian 9. presidentti
 27. elokuuta 1993 − 17. marraskuuta 1993  
Edeltäjä:  Ibrahim Badamasi Babangida
Seuraaja:  Sani Abacha
Henkilötiedot
Syntynyt: 9. toukokuuta 1936 Lagos
Kuollut: 11. tammikuuta 2022 (85 vuotta) Lagos
Ammatti:  juristi liikemies
Tiedot
Uskonto:  kristitty
Ernest Oladeinde Shonekan (9. toukokuuta 1936 – 11. tammikuuta 2022) oli nigerialainen juristi ja liikemies. Hän toimi maansa johdossa muutamien kuukausien ajan vuonna 1993, kun kenraali Ibrahim Badamasi Babangida oli pakotettu eroamaan valtionpäämiehen tehtävistä.  Shonekanin jälkeen vallan otti kenraali Sani Abacha.
Shonekan toimi ennen presidenttiyttään asianajajana ja yritysjohtajana. Hän oli muun muassa United Africa Company of Nigerian toimitusjohtaja. Hän ei kuulunut mihinkään puolueeseen, kun kenraali Ibrahim Babangida nimitti hänet vuonna 1993 väliaikaiseksi presidentiksi. Nigerian oppositio kyseenalaisti Shonekanin hallinnon, koska tämä ei ollut vastustanut Babangidan päätöstä peruuttaa Nigerian ensimmäiset demokraattiset presidentinvaalit melkein vuosikymmeneen. Shonekan pyrki järjestämään uudet vaalit, mutta hänen presidenttikautensa jäi lopulta vain kolmen kuukauden mittaiseksi. Sani Abachan johtama vallankaappaus palautti Nigerian sotilasvaltaan.
Esa Mäntymaa

| Esa Mäntymaa> Henkilötiedot |
| --- | --- |
Syntynyt: 9. tammikuuta 1961 (ikä 63) Nurmo
Pesäpalloilija
Seura:   Nurmon Jymy  Seinäjoen Maila-Jussit 
Esa Mäntymaa (s. 9. tammikuuta 1961 Nurmo) on uransa lopettanut suomalainen pesäpalloilija. Vuosina 1977–1993 Mäntymaa pelasi pesäpallon SM-sarjassa ja Superpesiksessä Nurmon Jymyn ja Seinäjoen Maila-Jussien joukkueissa. Mäntymaa valittiin pelaajaurallaan kahdesti Itä–Länsi-otteluun ja viidesti Liitto–Lehdistö-otteluun.
Ura > Juniorivuodet

Mäntymaa vietti lapsuutensa Nurmon Viitalankylällä, jossa pesäpallo kuului tiiviisti päivittäiseen elämään. Ensimmäinen merkittävämpi tapahtuma lajin parissa oli Tampereen suurkilpailut 1971, jossa joukkueen valitsijana toimi Pentti Yli-Torala. Mäntymaa pelasi Nurmon Jymyn eri ikäluokissa vuodesta 1973 vuoteen 1979 asti.
Ura > Aktiiviura

Mäntymaa pelasi ensimmäisen ottelun SM-sarjassa vuonna 1977. Tuolloin 16-vuotias Mäntymaa nousi mukaan kokoonpanoon ja pelasi ensimmäisen SM-sarjaottelunsa 21. elokuuta 1977 Hyvinkään Tahkoa vastaan 2-vahtina. Myöhemmin pelipaikka vakiintui koppariksi.
Kauden 1980 jälkeen Mäntymaa siirtyi Seinäjoen Maila-Jusseihin. Tuttu pelipaikka takakentällä oli kuitenkin kovan työn takana Veijo Parhialaa ja Jari Karjanlahtea vastaan. Ensimmäiset vuodet SMJ:ssa menivätkin pääasiassa polttolinjassa. Kaudesta 1983 lähtien pelipaikka vakiintui kuitenkin tutusti taakse.
Mäntymaa oli isossa roolissa SMJ:n rungossa kaudesta 1983 eteenpäin. Mauri Pyhälahti ja Markku Haapasalmi vaihtoivat seuraa ja uusi runko kasaantui erityisesti Mäntymaan, Timo Heimosen ja Ari Rinta-Rahkon ympärille. Kauden päätteeksi uudistunut joukkue nousikin pelaamaan Suomen mestaruudesta ja voitti SM-kultaa kahdeksan vuoden tauon jälkeen.
Kausi 1984 alkoi Mäntymaan osalta alkoi lupaavasti. Viiden pelatun ottelukierroksen jälkeen Mäntymaa johti niin etenijä- kuin kärkilyöntitilastoa ja oli lyöjätilaston kolmantena. Kausi päättyi kuitenkin ennenaikaisesti Vimpelissä, kun Mäntymaan nivelside rikkoitui omaa pelaajaa väistäessä. Kaudelle 1985 Mäntymaa teki paluun tavoitteenaan etenijätilaston voitto. Samana vuonna myös joukkueen tavoite on Suomen mestaruudessa. Alkukauden joukkueen peli takerteli erityisesti kotikentällä, mutta lpoppusarjaan tultaessa peli löysi uomansa ja Suomen mestaruus suuntasi jälleen Seinäjoelle.
1990-luvulla SMJ:n kirkkaimmat menestysvuodet olivat takana päin. Aktiivinen pesäpalloura päättyi lopulta työ- ja perhe-elämään keskittymisen johdosta kauden 1993 jälkeen.
Saavutukset > Pelaajana

3 SM-kultaa: 1983, 1985, 1987
2 SM-hopeaa: 1982, 1988
2 SM-pronssia: 1981, 1990
1 Suomen Cupin voitto: 1978
2 Itä–Länsi-ottelua: 1986, 1987
5 Liitto–Lehdistö-ottelua: 1984, 1987, 1988, 1989, 1990
Pesäpallon etenijäkuningas: 1987
Emily Hobhouse

Emily Hobhouse vuonna 1902.
Emily Hobhouse (9. huhtikuuta 1860 Liskeard, Cornwall – 8. kesäkuuta 1926 Lontoo) oli brittiläinen kansalaisaktivisti ja hyväntekijä. Hänet tunnetaan parhaiten buurisodan aikaisten keskitysleirien epäinhimillisyyksien tuomisesta yleiseen tietoisuuteen.
Hänen veljensä oli sosiologi ja poliittinen kirjailija Leonard Hobhouse.
Elämä

Hobhouse asui 35-vuotiaaksi asti kirkkoherrana toimineen isänsä luona Cornwallissa. Isänsä kuoltua hän aktivoitui vapaaehtoisessa avustustyössä ja kansalaisvaikuttamisessa. Hän teki raittiustyötä Yhdysvalloissa.
Hobhouse vastusti Britannian syksyllä 1899 aloittamaa buurisotaa ja oli mukana organisoimassa sodanvastaista kansalaistoimintaa. Saatuaan tietoja brittien sodankäynnin aiheuttamista siviilien kärsimyksistä hän perusti lokakuussa 1900 rahaston keräämään avustuslahjoituksia sodasta kärsineille naisille ja lapsille, lähinnä buureille. Joulukuussa 1900 Hobhouse matkusti sotatoimialueelle Etelä-Afrikkaan ja sai luvan vierailla keskitysleireillä, joihin britit osana sodankäyntiä olivat sulkeneet Transvaalin ja Oranjen vapaavaltion koko siviiliväestön, erityisesti naiset ja lapset. Hän järkyttyi ylikansoitettujen leirien puutteellisista ja epähygieenisistä oloista sekä kenraali Horatio Kitchenerin soveltaman poltetun maan taktiikan armottomuudesta. Palattuaan keväällä 1901 Englantiin hän kertoi julkisesti havainnoistaan, jotka aiheuttivat paljon kohua. Oppositiossa olleet liberaalit nostivat asian esiin parlamentissa, joten lordi Salisburyn hallituksen oli asetettava Millicent Fawcettin johtama komitea tutkimaan leirien oloja. Hobhouse yritti vierailla Etelä-Afrikan keskitysleireillä uudelleen lokakuussa 1901, mutta tällä kertaa hänet pidätettiin Kapkaupungissa ja lähetettiin takaisin Englantiin. Hän palasi sodan päättymisen jälkeen vuonna 1903 Oranjejoen siirtokuntaan viideksi vuodeksi tekemään avustustyötä buurien parissa.
Hobhouse vieraili Etelä-Afrikassa viimeisen kerran vuonna 1913 paljastamassa ”kansallisen naismuistomerkin” (Nasionale Vrouemonument) Bloemfonteinissa. Hän huolestui tässä yhteydessä alueen intialaisväestön asemasta ja antoi tukensa Mahatma Gandhin toiminnalle. Hobhouse vastusti Britannian osallistumista ensimmäiseen maailmansotaan ja teki maailmansodan aikana Keski-Euroopan maiden siviileihin kohdistunutta avustustyötä. Kuoltuaan Lontoossa vuonna 1926 hänet haudattiin Bloemfonteinin naismuistomerkin luo.
Muistaminen

Hobhousen mukaan nimettiin vuonna 1969 valmistunut Etelä-Afrikan laivaston sukellusvene SAS Emily Hobhouse, jonka nimeksi vaihdettiin vuonna 1999 SAS Umkhoto..
Aiheesta muualla

Kuvia tai muita tiedostoja aiheesta Emily Hobhouse Wikimedia Commonsissa
Etanersepti

Etanersepti (kauppanimeltään Enbrel) on tuumorinekroositekijää inhiboiva lääke, jota käytetään autoimmuunisairauksien hoitoon. Pfizer kuvaa SEC:n selvityksessä että lääkettä käytetään hoidettaessa mm.  reumasairauksia. Myyntiennätys ylitti $3,3 miljardia vuonna 2010.
Etanerseptin kemiallinen kaava on C2224H3475N621O698S36, moolimassa 51234,90 g/mol ja CAS-numero 185243-69-0.
Indikaatiot hoitoon

USA:ssa FDA on lisensoinut Enbrel:n käytön seuraaviin hoitoihin :
Lievästä vakavaan nivelreumaan (RA) ( 1998 marraskuu)
Lievästä vakavaan juveniilia idiopaattista artriittia (JIA) (1999)
Psoriatic Arthritis (2002)
Selkärankareuma (AS) (July 2003)
Lievästä vakavaan läiskäpsoriasikseen (Huhtikuu 2004)
Aiheesta muualla

Enbrel Phifer[vanhentunut linkki]
Suomen Reumaliitto ry: Etanersepti
PubChem: Etanercept (englanniksi)
DrugBank: Etanercept (englanniksi)
Kyoto Encyclopedia of Genes and Genomes (KEGG): Etanercept (englanniksi)
ChemBlink: Etanercept (englanniksi)
Esa Niemitalo (albumi)

| Esa Niemitalo Esa Niemitalo |
| --- | --- | --- |

Studioalbumin tiedot
 Julkaistu: 1990
 Formaatti: LP
 Tyylilaji: laulelma
 Kesto: 34.41
 Levy-yhtiö: Selecta
Esa Niemitalon muut julkaisut
| Elämän varsiteillä 1981 | Esa Niemitalo 1990 | Vuosien varrelta 2012 |
Esa Niemitalo on Esa Niemitalon albumi vuodelta 1990.
Kappaleet > A-puoli

Kaupunkikierros – 2.18 (säv. ja san. Kari Purssila, sov. Ilpo Murtojärvi)
Harjurannan Eemeli – 2.40 (säv. ja sov. Esa Niemitalo, san. Aappo I. Piippo)
Hannes – 2.30 (säv. Björn Pato, san. Aappo I. Piippo, sov. Ilpo Murtojärvi)
Kulkurin iltatähti – 3.18 (säv. Toivo Kärki, san. Reino Helismaa, sov. Ilpo Murtojärvi)
Ympäristölaulu – 2.15 (säv. Esa Niemitalo, san. Aappo I. Piippo)
Timperi Anderssonin lähtö – 4.42 (säv. Seppo Räty, san. Heikki Asunta (runo ”Merimies kuolee”, Seppo Räty, sov. Ilpo Murtojärvi)
Kappaleet > B-puoli

Enkeli – 3.03 (säv. Dolly Parton, san. Aappo I. Piippo, sov. Ilpo Murtojärvi)
Sankarin lapset – 3.28 (säv. ja sov. Esa Niemitalo, san. Esa Niemitalo (alkup. kertomus), Aappo I. Piippo)
Vain laulu – 1.57 (säv. ja sov. Esa Niemitalo, san. Aappo I. Piippo)
Kotka – 2.55 (säv. ja sov. Esa Niemitalo, san. Esa Niemitalo, Aappo I. Piippo)
Itsellinen kulkija – 2.15 (säv. Ahti Kauppila, san. Aappo I. Piippo, sov. Ilpo Murtojärvi)
Hyvää yötä – 3.20 (säv. ja sov. Kari Purssila, san. Kari Purssila, Esa Niemitalo)
Aiheesta muualla

Albumi Suomen äänitearkiston tietokannassa[vanhentunut linkki]
Esa Niemitalo discogs.com -sivustolla
Everybody’s Dancin’

| Everybody’s Dancin’ Kool & the Gang |
| --- | --- | --- |

Studioalbumin tiedot
 Julkaistu: 1978
 Tuottaja(t): Kool & the Gang, Ronald Bell
 Tyylilaji: disko, funk
 Kesto: 35.58
 Levy-yhtiö: De-Lite Records
Kool & the Gangin muut julkaisut
| The Force 1977 | Everybody’s Dancin’ 1978 | Ladies’ Night 1979 |
Everybody’s Dancin’ on yhdysvaltalaisen Kool & the Gang -yhtyeen vuonna 1978 julkaistu kymmenes albumi. Se nousi Billboardin R&B-listan sijalle 71.
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Everybody's Dancin' | 8.02 |  |  |  |  |  |  |  |
| 2. | Dancin' Shoes | 3.54 |  |  |  |  |  |  |  |
| 3. | Big Chief Funkum | 4.50 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 4. | I Like Music | 3.37 |  |  |  |  |  |  |  |
| 5. | You Deserve a Break Today | 3.36 |  |  |  |  |  |  |  |
| 6. | At the Party | 3.30 |  |  |  |  |  |  |  |
| 7. | Stay Awhile | 4.43 |  |  |  |  |  |  |  |
| 8. | It's All You Need | 3.13 |  |  |  |  |  |  |  |
| 9. | Peace to the Universe | 0.33 |  |  |  |  |  |  |  |
Everybody Jam!

| Everybody Jam! Scatman John |
| --- | --- | --- |

Studioalbumin tiedot
 Äänitetty : 1996
 Julkaistu: 1996
 Formaatti: CD-levy, C-kasetti
 Tyylilaji: dance, pop
 Kesto: 53.58
 Levy-yhtiö: (Suomessa K-Tel)
Scatman Johnin muut julkaisut
| Scatman's World 1995 | Everybody Jam! 1996 | Take Your Time 1999 |
Everybody Jam! on Scatman Johnin toinen vuonna 1996 julkaistu studioalbumi.
Kappaleet

Stop The Rain – 4.05
Everybody Jam! – 3.31
The Invisible Man – 3.26
Let It Go – 3.47
Message To You – 3.36
(I Want To) Be Someone – 3.17
Scatmusic – 3.37
Shut Your Mouth And Open Your Mind – 3.54
(We Got To Learn To) Live Together – 3.52
Ballad Of Love – 3.42
People Of The Generation – 3.44
Lebanon – 3.34
U-turn – 3.47
Everybody Jam! (Club Jam) – 5.40
Japanilaiset bonuskappaleet
15. Paa Pee Poo Pae Po - 3:50
16. I'm Free  - 3:37
17. Jazzology - 3:53
18. Pripri Scat" (Radio edit) - 3:16
19. Su Su Su Super Ki Re i" (Radio edit) - 3:56
Euboianlahti

Euboianlahti (kreik. Ευβοϊκός Κόλπος, Evvoïkós Kólpos) on lahti, joka erottaa Euboian saaren Manner-Kreikasta. Kapea Évripos- eli Euripossalmi jakaa lahden kahteen osaan:
Pohjoinen Euboianlahti
Eteläinen Euboianlahti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Euboianlahti”, voi hakea sivunnimihaulla, laajalla sivunnimihaulla tai tekstihaulla.
Ernst Löfström

| Ernst Löfström |
| --- | --- |

Henkilötiedot
Syntynyt: 31. toukokuuta 1865 Viipurin maalaiskunta, Suomi
Kuollut: 5. tammikuuta 1937 (71 vuotta) Helsinki, Suomi
Kansalaisuus:  suomalainen
Sotilashenkilö
Palvelusmaa(t):   Venäjän keisarikunta  Suomi
Palvelusvuodet:  1883–1928
Komentajuudet:  Itäarmeija
Taistelut ja sodat:  Suomen sisällissota
Sotilasarvo:  jalkaväenkenraali
Ernst Berthold Löfström (käytti myös äitinsä sukunimeä Toll; 31. toukokuuta 1865 Pälli, Viipurin maalaiskunta – 5. tammikuuta 1937 Helsinki) oli suomalainen Venäjän keisarillisen armeijan kenraali, joka toimi Suomen sisällissodan aikana valkoisten Savon ryhmän komentajana sekä huhtikuussa 1918 Itäarmeijan komentajana. Hän sai jalkaväenkenraalin arvon vuonna 1927.
Tausta ja ura Venäjän armeijassa

Löfström syntyi aatelittomaan upseerisukuun. Hänen vanhempansa olivat everstiluutnantti Lars Herman Löfström ja Catharina Eugenia Alexandra Toll. Hänen isänsä toimi Saimaan kanavan kanavapäällikkönä. Löfström kävi Haminan kadettikoulun vuosina 1877–1885. Hän valmistui sieltä priimuksena. Löfström nai vuonna 1900 Katarina (Jekaterina) Mihailovan (1871–1947), jonka isä oli venäläinen kenraalimajuri Ivan Mihailov. Heille syntyi kaksi tytärtä.
Löfström palveli vuoteen 1912 saakka Henkikaartin arvostetussa Semjonovin rykmentissä eri tehtävissä, kuten komppanian päällikkönä ja vuodesta 1906 pataljoonan komentajana. Rykmentin vanhimpana esiupseerina hän toimi vuosina 1910–1912. Hän yleni 1889 luutnantiksi, 1897 alikapteeniksi, 1900 kapteeniksi ja 1906 everstiksi. Löfström kävi vuonna 1892 Oranienbaumissa upseerien tarkk’ampujakoulun kurssin ja osallistui myöhemmin Suomessa lukuisiin ampumakilpailuihin. Hän suoritti myös Pietarin arkeologisen instituutin kurssin vuonna 1903. Vuonna 1905 hän osallistui vallankumouksellisten levottomuuksien tukahduttamiseen Pietarissa.
Löfström sai tammikuussa 1912 omasta pyynnöstään siirron 91. Väinänlinnan jalkaväkirykmentin komentajaksi Latviaan, missä tehtävässä hän oli syksyyn 1914 saakka. Ensimmäisen maailmansodan alussa Löfströmin rykmentti tuki Venäjän 4. armeijan hyökkäystä Itävalta-Unkaria vastaan Puolassa. Syyskuun 1914 alussa hänet nimitettiin Henkivartioväen 1. tarkk’ampujarykmentin komentajaksi ja joulukuussa hän sai ylennyksen kenraalimajuriksi. Hän sai seuraavana vuonna Pyhän Yrjön miekan kunnostautumisestaan Hodelin taistelussa elokuussa 1914 ja neljännen luokan Yrjön ristin Opatówin taistelusta lokakuussa 1914.
Löfströmin rykmentti osallistui seuraavan kahden vuoden aikana puolustus- ja perääntymistaisteluihin Puolassa sekä Brusilovin hyökkäykseen kesällä 1916. Viimeksi mainitun operaation yhteydessä rykmentti lähes tuhoutui ankarissa taisteluissa Stohod-joella heinäkuussa 1916. Helmikuussa 1917 Löfström siirrettiin prikaatinkomentajaksi Henkivartioväen 3. jalkaväkidivisioonaan ja elokuussa Henkivartioväen tarkk’ampujadivisioonan komentajaksi. Venäjän armeijan ollessa jo hajoamistilassa hän jäi syyskuun alussa lomalle ja palasi pian Suomeen.
Myöhempi aika

Löfström sai pyynnöstään eron Viipurin linnan komendantin tehtävistä elokuun 1918 alussa. Huhtikuussa 1919 hänet nimitettiin jalkaväen tarkastajaksi, mitä tehtävää hän hoiti vuoteen 1928, jolloin vetäytyi palveluksesta. Hänet ylennettiin vuonna 1927 jalkaväenkenraaliksi. Hän kuului Puolustusneuvostoon vuosina 1927–1928 ja lisäksi useisiin puolustusalan komiteoihin.
Valkoiset sotahistorioitsijat kiistelivät 1920-luvulta alkaen paljon siitä, kenen komentajan ansiota Viipurin menestyksekäs valtaussuunnitelma huhtikuussa 1918 oli lopulta ollut. Löfström osallistui polemiikkiin julkaisemalla vuonna 1931 muistelmateoksen Ledningen av Östarméns operationer i Karelen 1918, jossa hän pyrki vähättelemään Mannerheimin ja varsinkin Aarne Sihvon ansioita.
Euroopan investointirahasto

| Euroopan investointirahasto > EIF |
| --- | --- |


Tyyppi:  Rahoitusinstituutio
Toimivalta:  EU:n jäsenvaltiot
Sijainti:  Luxemburg
Aiheesta muualla
Sivusto
Euroopan investointirahasto (EIR) on Euroopan unionin rahoitusinstituutio, joka on erikoistunut pienten ja keskisuurten yritysten riskirahoitukseen ja takuujärjestelyihin. Rahasto pyrkii toteuttamaan yhteisön tavoitteita, ja riskirahoituksen avulla se pyrkii tukemaan erityisesti uusia ja innovatiivisiä pk-yrityksiä. EIR ei anna rahoitusta suoraan yrityksille, vaan se toimii esimerkiksi pankkien ja muiden rahoituslaitosten kautta.
Laitoksen pääosakkeenomistaja on Euroopan investointipankki. Sen myöntämän riskipääomarahoituksen vuotuiseksi määräksi on arvioitu noin 500–700 euroa.selvennä EIR käyttää omia tai EIP:n tai EU:n sille luovuttamia varoja. Se toimii EU:n jäsenvaltioissa sekä Turkissa, Islannissa, Liechtensteinissa ja Norjassa.
Aiheesta muualla

Kotisivut (englanniksi)
Elli Castrénin filmografia ja teatteriesiintymiset

Elli Castrén vuonna 1966
Tämä on Elli Castrénin filmografia ja teatteriesiintymiset.
Uuno Turhapuro -elokuvat

| Vuosi | Nimi | Rooli |
| --- | --- | --- |
| 1981 | Uuno Turhapuron aviokriisi | Unelma Säleikkö |
| 1982 | Uuno Turhapuro menettää muistinsa | Unelma Säleikkö |
| 1983 | Uuno Turhapuron muisti palailee pätkittäin | Unelma Säleikkö |
| 1984 | Uuno Turhapuro armeijan leivissä | Unelma Säleikkö |
| 1985 | Uuno Epsanjassa | Unelma Säleikkö |
| 1986 | Uuno Turhapuro muuttaa maalle | Unelma Säleikkö |
| 1987 | Uuno Turhapuro – kaksoisagentti | Unelma Säleikkö |
| 1988 | Tupla-Uuno | Unelma Säleikkö |
| 1991 | Uuno Turhapuro herra Helsingin herra | Unelma Säleikkö |
| 1992 | Uuno Turhapuro – Suomen tasavallan herra presidentti | Unelma Säleikkö |
| 1993 | Uuno Turhapuron poika | Unelma Säleikkö |
| 1994 | Uuno Turhapuron veli | Unelma Säleikkö |
| 1996 | Uuno Turhapuro | Unelma Säleikkö |
| 1998 | Johtaja Uuno Turhapuro – pisnismies | Unelma Säleikkö |
| 2004 | Uuno Turhapuro – This Is My Life | Unelma Säleikkö |
Muut elokuvat

| Vuosi | Nimi | Rooli |
| --- | --- | --- |
| 1966 | Rakkaus alkaa aamuyöstä | Eila Nieminen |
| 1969 | Elävä ruumis |  |
| 1984 | Lentävät luupäät | Miss Universumin juontaja |
| 1993 | Isä meidän | sairaanhoitaja |
Televisio

| Vuosi | Sarja | Rooli |
| --- | --- | --- |
| 1965 | Me Tammelat | Maija-Stiina |
| 1967 | Rikos ja rangaistus | Sonja |
| 1967 | Kuten haluatte |  |
| 1969, 1978 | Teatterituokio | hiiri / tyttö |
| 1975–1976 | Sämpy |  |
| 1983 | Rakkautta | Miia |
| 1985 | Arvoisa rouva Marie | Anna Thesleff |
| 2001 | Kaverille ei jätetä | Briitta |
| 2005 | Salatut elämät | Kaarina Pekkarinen |
| 2006–2007 | Kotikatu | Marjukka Saarela |
Televisioelokuvat
| 1967 | Meren kasvojen edessä | Renata |
| 1984 | Ystävyyden saari | äiti |
Aiheesta muualla

Elli Castrén Elonetissä.
Elli Castrén Internet Movie Databasessa. (englanniksi)
Mikrofluidistiikka

Mikrofluidistiikka on mikroskooppisten neste- ja kaasuvirtausten hallintaa käsittelevä tieteen ja tekniikan ala. Mikrosysteemitekniikka on laajempi käsite, joka sisältää myös mikrofluidistiikan.
Mikrofluidistiset sirut valmistetaan mikroteknologian keinoin pii-, lasi- tai polymeerikiekoille.
Tyypilliset tilavuudet ovat nano- ja pikolitroja, ja virtausnopeudet nano- ja mikrolitroja minuutissa. Mikrofluidistiikassa rakenteiden tyypillinen koko on kymmeniä mikrometrejä. Makromaailmaan verrattuna mikromaailmassa eri ilmiöt ovat tärkeitä, muun muassa pintajännitys ja kapillaarivoimat ovat vahvoja, kun taas painovoiman vaikutus voidaan jättää huomiotta (jolloin sirut toimivat esimerkiksi yhtä hyvin ylösalaisin asennettuina). Lähes kaikki virtaukset mikromaailmassa ovat laminaarisia, mikä tarkoittaa hallittuja virtauskenttiä, mutta toisaalta sekoittumisen hitautta. Toisaalta diffuusio on nopeaa, sillä etäisyydet ovat pieniä.
Terminologiaa

Mikrofluidistiikan rinnalla käytetään paljon seuraavia termejä:
MicroTAS, micro total analysis systems, erityisesti kemialliset sirut
lab-on-a-chip, integroidun piirin nestevastine, monien fluiditoimintojen integrointi samalle sirulle
BioMEMS, sillä useimmat biologiset systeemit ovat nestefaasissa, mutta tarkasti ottaen BioMEMS edellyttää mekaanisia liikkuvia osia, kuten DNA-pinseteissä tai mekaanisissa bioantureissa. Kuitenkin mikrofluidistisissa kanavissa virtaavat solut ja biomolekyylit, joille tehdään aktiivisia operaatiota kuten suodatusta, reaktioita tai detektiota, lasketaan mikrofluidistiikkaan
power-MEMS komponenteissa on usein fluidi, kuten höyrykoneissa, rakettimoottoreissa, polttokennoissa, mutta on myös paljon ei-fluidistisia power-MEMS laitteita, kuten aurinkokennoja, radioaktiivista säteilyä tai ympäristön värähtelyjä tai hukkalämpöä hyödyntävät energiakeräimet
mikroarrayt, muun muassa DNA-sirut, lasketaan usein mikrofluidistiikkaan, mutta niissä iso (mikrolitroja) nestepisara annostellaan staattisen näytespotin päälle, kun mikrofluidistiikassa nestettä liikutellaan sirulla annostelun jälkeen
kemialliset anturit voivat käyttää samoja detektioperiaatteita kuin mikrofluidistiset sirut, mutta yleensä (mikro)anturi upotetaan isoon fluiditilavuuteen, kun taas mikrofluidistiikassa erittäin pieni nestemäärä annostellaan sirulle.
Termit
surface microfluidics
droplet microfluidics
EWOD (electrowetting on dielectric)
digital microfluidics
ovat synonyymejä, ja tarkoittavat pisaroiden liikuttelua kiekon pinnalla (vastakohtana kanavissa tapahtuvalle virtaukselle).
Nanofluidistiikassa kanavien, suuttimien ja suodattimien koot ovat 10 nm -1 µm. Nanofluidistiikassa rakenteiden ja molekyylien koko ovat samaa suuruusluokkaa, ja syntyy uusia ilmiöitä joita mikrofluidistiikassa ei nähdä. Esimerkiksi paineavusteisessa virtauksessa pienet partikkelit virtaavat hitaammin kuin suuret, sillä suuret partikkelit viettävät kaiken aikansa virtauksen keskiakselilla, jossa nopeus on suurin.